CELEX: C2004/262/21
Language: da
Date: 2004-10-23 00:00:00
Title: Domstolens dom (Første Afdeling) af 9. september 2004 i sag C-269/03, Administration de l'enregistrement et des domaines État du grand-duché de Luxembourg mod Vermietungsgesellschaft Objekt Kirchberg Sárl (anmodning om præjudiciel afgørelse fra Cour d'appel) (Sjette momsdirektiv — artikel 13, punkt C — fritagelse af virksomhed med bortforpagtning og udlejning af fast ejendom — valgfrihed med hensyn til beskatning — fradrag af indgående moms — afgiftsmyndighedernes forudgående godkendelse)

23.10.2004   
            
            
               DA
            
            
               Den Europæiske Unions Tidende
            
            
               C 262/11
            
         
      DOMSTOLENS DOM
   
   (Første Afdeling)
   af 9. september 2004
   i sag C-269/03, Administration de l'enregistrement et des domaines État du grand-duché de Luxembourg mod Vermietungsgesellschaft Objekt Kirchberg Sárl (anmodning om præjudiciel afgørelse fra Cour d'appel) (1)
   
   (Sjette momsdirektiv - artikel 13, punkt C - fritagelse af virksomhed med bortforpagtning og udlejning af fast ejendom - valgfrihed med hensyn til beskatning - fradrag af indgående moms - afgiftsmyndighedernes forudgående godkendelse)
   (2004/C 262/21)
   Processprog: fransk
   I sag C-269/03, angående en anmodning om præjudiciel afgørelse i henhold til artikel 234 EF, indgivet af Cour d'appel (Luxembourg) ved afgørelse af 18. juni 2003, indgået til Domstolen den 20. juni 2003, i sagen Administration de l'enregistrement et des domaines État du grand-duché de Luxembourg mod Vermietungsgesellschaft Objekt Kirchberg Sárl, har Domstolen (Første Afdeling), den 9. september 2004 afsagt dom, hvis konklusion lyder således:
   Bestemmelserne i artikel 13, punkt C, stk. 1, litra a), og stk. 2 i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag, er ikke til hinder for, at en medlemsstat, der har gjort brug af adgangen til at indrømme afgiftspligtige personer ret til at vælge at erlægge afgift i forbindelse med virksomhed med bortforpagtning og udlejning af fast ejendom, vedtager bestemmelser, der betinger fuldt fradrag for indgående moms af, at der opnås en forudgående godkendelse, der ikke har tilbagevirkende kraft, fra afgiftsmyndighederne.
   
      (1)  EFT C 200 af 23.8.2003.